Este regiunea unde Rusia a lansat pe 10 anul curent mai o nouă ofensivă, profitând de oboseala și de penuria de muniție a trupelor Kievului.
"În anumite zone, în apropiere de Lukianţî și Vovceansk, ca reacție la tirurile inamice şi la un asalt al infanteriei, unitățile noastre au manevrat în direcția unor poziții mai favorabile pentru a salva viețile soldaților și a evita pierderile. Bătălia continuă", a anunțat Statul Major ucrainean al armatei ucrainene într-o postare pe rețelele de socializare.
"Unitățile ucrainene îi împiedică pe ocupanți să câștige teren. Au loc contraatacuri, iar inamicul se află sub focul constant al artileriei și unităților de drone ale forțelor de apărare", se mai spune în postarea Statului Major ucrainean.
Oficial local: Rușii au intrat în Vovceansk iar în oraș se dau lupte grele
La Vovceansk, forțele ruse au ocupat, marți, poziții în interiorul acestui oraș din nord-estul regiunii Harkov.,
Acolo, luptele de sunt intense iar situația, extrem de dificilă, după cum a declarat șeful poliției locale, citat de Reuters.
Presa internațională notează că, în timp ce Moscova și-a lansat atacul în regiunea Harkov, Ucraina se afla deja de luni de zile sub presiune pe fronturile din sud și din est, în fața unei armate ruse mai bine echipate și mai numeroase.
Ucraina a ridicat măsurile de raționalizare a curentului electric
Miercuri dimineață, Ucraina a început să ridice raționalizarea energiei electrice impusă în întreaga țară cu o seară înainte.
Raționalizarea a fost instituită din cauza pagubelor provocate în ultimele luni infrastructurii energetice de loviturile ruse.
"Întreruperile de urgență au fost ridicate începând cu 09:00 la Kiev, în regiunile Kiev, Odesa, în Doneţk şi în Dnipropetrovsk. Lucrătorii din sectorul energetic au restabilit electricitatea în toate casele", a indicat operatorul regional DTEK.
Temperaturile neobișnuit de reci consemnate marți seara au dus la creșterea consumului de energie electrică, la care rețeaua civilă, grav afectată de loviturile ruse, nu a putut face față, astfel încât companiile de electricitate au fost nevoite să recurgă la întreruperi de curent.
Zelenski își anulează vizitele în Spania și Portugalia, îh urma agravării situației de pe front
Președintele ucrainean Volodimir Zelenski și-a anulat vizitele în Spania și Portugalia.
Regele Felipe al Spaniei urma să organizeze o recepție în onoarea lui Zelenski în data de 17 mai.
De asemenea, era prevăzut ca Zelenski să semneze un acord bilateral de cooperare în materie de securitate cu premierul spaniol Pedro Sanchez.
CNN Portugalia şi alte companii din presa internațională au relatat că anularea vizitelor a venit ca urmare a intensificării luptelor în Ucraina.
Un purtător de cuvânt al guvernului portughez a confirmat că președintele Ucrainei a anulat vizita, însă nu a oferit un motiv.
Guvernul spaniol a afirmat că nu poate comenta din motive de securitate.
Alături de alte țări ale Uniunii Europene, Spania s-a angajat să ofere Ucrainei ajutor financiar şi militar, după invazia rusă în februarie 2022.
Vizita lui Zelenski trebuia să coincidă cu un angajament UE de sprijin pe termen lung pentru securitatea Kievului, potrivit unui proiect de document citat de presa internațională.